The Rubettes

The Rubettes bola anglická popová skupina, ktorú v roku 1973 založil producent a skladateľ, Wayne Bickerton. Skupina vznikla v závere glam rockovej éry a mala prezentáciu, ktorá bola poplatná práve tejto dobe. Pre ich vystúpenia boli charakteristické biele obleky a plátené baretky na hlavách.

Hudobná kariéra 
Bickerton bol A&R agent u firmy Polydor Records. Produkoval napríklad aj skupinu bývalého člena The Beatles, Pete Best Four. V 60. rokoch, pôvodne pre súťaž Eurovision Song Contest, skupine Showaddywaddy napísal skladbu „Sugar Baby Love“. Táto formácia pieseň nahrať odmietla. Neskôr v začiatku 70. rokov sa singel s touto skladbou stal prvým a zároveň najväčších hitom skupiny Rubettes.

Hit „Sugar Baby Love“ bol v máji roku 1974 štyri týždne na vrchole britských rebríčkov, v auguste toho istého roku sa tento singel v Spojených štátoch dostal na 37. miesto a stal sa v tejto krajine ich najobľúbenejšou nahrávkou. Pre Polydor túto skladbu nahrali v ich londýnskom štúdiu spolu s tromi ďalšími v októbri roku 1973. Nahrávku urobila skupina štúdiových hudobníkov a jej úvodný falzet naspieval Paul Da Vinci, ktorý so skupinou v tom čase neúčinkoval. Z nahrávky sa len v Spojenom kráľovstve predalo 500 tisíc kópií, celosvetovo jej predaj dosiahol tri milióny. Skladba bola slávna a obľúbená aj za Železnou oponou. Vo vtedajšom Česko-Slovensku vznikli vtedy dve jej coververzie: od Karla Gotta to bola pieseň „Nic než láska tvá“ a vtedy veľmi populárny slovenský spevák, Karol Konárik, ju s vokálnou skupinou Jezinky naspieval pod názvom „V Srdci Lásku Mám“. Autorská dvojica Bickerton–Waddington, ktorá zložila „Sugar Baby Love“ pre kapelu napísala aj ďalšie ich hity polovice 70. rokov 20. storočia: „Tonight“, „Juke Box Jive“, či „I Can Do It“, z ktorých posledný je druhou nahrávkou skupiny v americkom katalógu 500 vrcholných hitov.

V novembri roku 1974 v časopise NME oznámili, že skupiny The Rubettes, The Glitter Band a Mud patria k tým, ktoré účinkujú vo filmovej snímke Never Too Young To Rock. Od roku 1976 skupina upustila od svojho glam rockového obdobia k hraniu v iných žánroch. Viackrát pritom zmenila svoje zloženie. Po roku 2000 vystupuje v dvoch verziách: ako The Rubettes Alana Williamsa a The Rubettes Billa Hurda.

Členovia skupiny

Súčasní členovia 
The Rubettes Alana Williamsa (2000–súčasnosť)
Alan Williams (born Alan James Williams, 22. december 1948,  Welwyn Garden City, Hertfordshire) – gitary, vokály (1973-1980, 1982-1999, 2000-present)
John Richardson (born John George Richardson, 3. máj 1948, South Ockendon, Essex) – bicie, vokály (1973-1980, 2000–súčasnosť)
Mick Clarke (born Michael William Clarke, 10. august 1946, Grimsby, Lincolnshire) – basgitara, vokály (1974-1980, 1982-1987, 1993-1999, 2000–súčasnosť)
Steve Etherington – klávesy, gitary, vokály (2015–súčasnosť)
The Rubettes Billa Hurda (2000–súčasnosť)
Bill Hurd (born William Frederick George Hurd, 11. august 1947, East Ham, Východný Londýn) – klávesy, vokály (1974-1976, 1982-1999, 2000-present)
Ken Butler – gitara, vokály (2014–súčasnosť)
Martin Clapson – bicie, vokály (2014–súčasnosť)
Dave Harding – gitara, vokály (2014–súčasnosť)
Chris Staines – basgitara, vokály (2014–súčasnosť)

Pôvodní členovia
The Rubettes (1973-1980, 1982-1999)
Pete Arnesen (born Hans Peter Arnesen, 25. august 1945, Salzburg, Rakúsko) – klávesy (1973-1974)
Tony Thorpe (born Anthony John Thorpe, 20. júl 1945, St Bartholomew Hospital, Smithfield, London) – gitary, vokály (1974-1979)
Bob Benham – gitary, vokály (1979)
Alex Bines – bicie, vokály (1982-1999)
Steve Kinch – basgitara, vokály (1987-1991)
Trevor Holliday – basgitara, vokály (1991-1993)

The Rubettes Alana Williamsa (2000–súčasnosť)
Mark Haley – klávesy, gitary, vokály (2000-2015)
The Rubettes Billa Hurda (2000–súčasnosť)
Alex Bines – bicie, vokály (2000-2013)
Billy Hill – basgitara, vokály (2000-2013)
Ian Pearce – gitary, vokály (2000-2013)
Paul Da Vinci – vokály (2000-2006)
George Bird – vokály (2006-2013)
Paul Callaby – bicie, vokály (2013-2014)
Ray Frost – gitary, vokály (2013-2014)
John Sorrell – basgitara, vokály (2013-2014)
Yvan Silva – gitary, vokály (2013-2014)
Mike Steed – basgitara, vokály (2014)

Diskografia

Albumy
Wear It's 'At (1974)
We Can Do It (1975) – UK No. 41
Rubettes (1975)
Sign of the Times (1976)
Baby I Know (1977)
Sometime In Oldchurch (1978)
Still Unwinding (1978)
Shangri'la (1979)
Riding on a Rainbow (1992)
Making Love in the Rain (1995)

Single v UK Top 40 
„Sugar Baby Love“ (January 1974) – UK #1; U.S. Billboard  Hot 100 #37, U.S. Cashbox #30
„Tonight“ (júl 1974) – UK No. 12
„Juke Box Jive“ (november 1974) – UK No. 3
„I Can Do It“ (marec 1975) – UK No. 7
„Foe-Dee-O-Dee“ (jún 1975) – UK No. 15
„Little Darling“ (október 1975) – UK No. 30
„You're The Reason Why“ (apríl 1976) – UK No. 28
„Under One Roof“ (august 1976) – UK No. 40
„Baby I Know“ (január 1977) – UK No. 10

Referencie

Zdroj 

Britské hudobné skupiny
Glam rockové hudobné skupiny